𞤃𞤵𞤸𞤢𞤥𞥆𞤢𞤣𞤵 𞤄𞤢𞤪𞤳𞤭𞤲𞤯𞤮

𞤃𞤵𞤸𞤢𞤥𞥆𞤢𞤣𞤵 𞤅𞤢𞤲𞤵𞤧𞤭𞥅 𞤄𞤢𞤪𞤳𞤭𞤲𞤯𞤮 (𞥒𞥐 𞤢𞤦𞤪𞤭𞥅𞤤 𞥑𞥙𞥕𞥙 - 𞥕 𞤧𞤵𞤤𞤴𞤫𞥅 𞥒𞥐𞥒𞥒) 𞤳𞤮 𞤲𞤫𞤯𞥆𞤮 𞤣𞤢𞤱𞤪𞤮𞤴𞤢𞤲𞤳𞤫 𞤐𞤢𞤶𞤫𞤪𞤭𞤴𞤢𞥄. 𞤚𞤵𞤺𞥆𞤭 𞥑 𞤵𞤼 𞥒𞥐𞥑𞥖 𞤸𞤢𞥄 𞤮 𞤧𞤢𞤲𞤳𞤭𞥅⹁ 𞤮 𞤱𞤮𞤲𞤭𞥅 𞤑𞤮𞥅𞤤𞤢𞥄𞤯𞤮 𞤳𞤵𞥅𞤩𞤢𞤤 𞤊𞤫𞤣𞥆𞤫 𞤤𞤫𞤴𞤯𞤫 𞤴𞤫𞥅𞤴𞤢𞤴𞤯𞤫 𞤳𞤵𞤩𞥆𞤢𞤲 𞤯𞤢𞤲. 𞤌 𞤱𞤢𞤤𞥆𞤭𞤼𞤭𞥅 𞤫 𞤧𞤮𞤧𞤣𞤫 𞤬𞤫𞤣𞥆𞤫 𞤌𞤆𞤉𞤆+ 𞤸𞤢𞤳𞥆𞤵𞤲'𞤣𞤫 𞤼𞤫𞤪𞤯𞤫 𞤌𞤆𞤉𞤆 𞤫 𞤤𞤫𞤴𞤯𞤫𞥅𞤤𞤫 𞤺𞤮𞤯𞥆𞤫 𞤨𞤫𞥅𞤱𞤲𞤮𞥅𞤶𞤫 𞤨𞤫𞤼𞤪𞤮𞤽. 

𞤄𞤢𞤪𞤳𞤭𞤲𞤯𞤮 𞤳𞤮 𞤢𞤣𞤭𞥅 𞤬𞤮𞤬 𞤳𞤮 𞤳𞤢𞤲𞤳𞤮 𞤱𞤮𞤲𞤭 𞤸𞤮𞥅𞤪𞤫𞥅𞤶𞤮 𞤤𞤫𞤴𞤣𞤭 𞤐𞤢𞤶𞤫𞤪𞤭𞤴𞤢𞥄 𞤫 𞤸𞤭𞤼𞤢𞥄𞤲'𞤣𞤫 𞥒𞥐𞥐𞥖. 𞤌 𞤢𞤪𞤣𞤭𞥅 𞤬𞤫𞤣𞥆𞤫 𞤳𞤵𞤩𞥆𞤢𞤲 𞤤𞤫𞤴𞤣𞤭 𞤐𞤢𞤶𞤭𞤪𞤭𞤴𞤢𞥄 𞤺𞤭𞤤𞤢 𞥒𞥐𞥐𞥙 𞤸𞤢𞥄 𞥒𞥐𞥑𞥐⹁ 𞤮 𞤢𞤪𞤣𞤭𞥅 𞤳𞤢𞤣𞤭 𞤣𞤫𞤤𞤫𞤺𞤢𞥄𞤧𞤭𞤴𞤮𞤽 𞤳𞤢𞤪𞤢𞤤𞥆𞤢𞥄𞤺𞤢𞤤 𞤤𞤫𞤴𞤣𞤭 𞤐𞤢𞤶𞤭𞤪𞤭𞤴𞤢𞥄 𞤼𞤮 𞤳𞤢𞥄𞤤𞤣𞤭𞤺𞤢𞤤 𞤌𞤐𞤓 𞤶𞤮𞤱𞤭𞤼𞤭𞥅𞤲'𞤺𞤢𞤤 𞤫 𞤱𞤫𞥅𞤴𞤮 𞤺𞤭𞤤𞤢 𞥑𞥙𞥙𞥑. 

𞤷𞤵𞤳𞤢𞥄𞤳𞤵 

𞤄𞤢𞤪𞤳𞤭𞤲'𞤣𞤮 𞤶𞤭𞤦𞤭𞤲𞤢𞥄 𞤳𞤮 𞤻𞤢𞤤𞤲'𞤣𞤫 𞥒𞥐 𞤧𞤢𞥄𞤱𞤭𞤴𞤫𞥅 𞥑𞥙𞥕𞥙 𞤼𞤮 𞤱𞤵𞤪𞤮 𞤒𞤮𞤤𞤢. 𞤄𞤢𞤪𞤳𞤭𞤲'𞤣𞤮 𞤸𞤫𞤩𞤭 𞤣𞤭𞤨𞤮𞤤𞤮𞤥 𞤥𞤵𞤥 𞤤𞤫𞤧𞤤𞤫𞤧𞤪𞤫 𞤫 𞤺𞤢𞤲𞤣𞤢𞤤 𞤧𞤭𞤴𞤢𞥄𞤧 𞤼𞤮 𞤣𞤵𞤯𞤢𞤤 𞤶𞤢𞥄𞤩𞤭 𞤸𞤢𞥄𞤯𞤼𞤭𞤪𞤣𞤫 𞤀𞤸𞤥𞤢𞤣𞤵 𞤄𞤫𞤤𞥆𞤮 (𞤟𞤢𞤪𞤭𞤢⹁ 𞤐𞤭𞤶𞤫𞥅𞤪) 𞤫 𞤸𞤭𞤼𞤢𞥄𞤲'𞤣𞤫 𞥑𞥙𞥘𞥑 𞤫 𞤣𞤭𞤨𞤮𞤤𞤮𞤥 𞤥𞤵𞤥 𞤤𞤫𞤧𞤤𞤫𞤧𞤮 𞤼𞤮 𞤣𞤵𞤯𞤢𞤤 𞤶𞤢𞥄𞤩𞤭 𞤸𞤢𞥄𞤯𞤼𞤭𞤪𞤣𞤫 𞤅𞤮𞤵𞤼𞤸𞤫𞤢𞤧𞤼𞤫𞤪𞤲 (𞤱𞤢𞤧𞤭𞤲𞤼𞤮𞤲) 𞤫 𞤸𞤭𞤼𞤢𞥄𞤲'𞤣𞤫 𞥑𞥙𞥙𞥑. 𞤑𞤮 𞤢𞤣𞤭𞥅 𞤐'𞤄𞤀 ⹁ 𞤮 𞤼𞤭𞤥𞥆𞤭𞤲𞤭𞥅 𞤢 𞤣𞤭𞤨𞤮𞤤𞤮𞤥𞤢𞥄𞤶𞤭 𞤥𞤵𞤥 𞤼𞤮 𞤦𞤢𞤲𞤺𞤫 𞤬𞤢𞤺𞥆𞤵𞤣𞤵 𞤳𞤵𞤩𞥆𞤢𞤲 𞤯𞤢𞤲 𞤼𞤮 𞤣𞤵𞤯𞤢𞤤 𞤶𞤢𞥄𞤩𞤭 𞤸𞤢𞥄𞤯𞤼𞤭𞤪𞤣𞤫 𞤌𞤿𞤬𞤮𞤪𞤣 𞤫 𞤸𞤭𞤼𞤢𞥄𞤲'𞤣𞤫 𞥑𞥙𞥘𞥘 

𞤳𞤵𞥅𞤯𞤫

𞤄𞤢𞤪𞤳𞤭𞤲𞤯𞤮 𞤬𞤵𞤯𞥆𞤭𞥅 𞤺𞤮𞤤𞥆𞤫 𞤥𞤵𞤥 𞤳𞤮 𞤫 𞤸𞤭𞤼𞤢𞥄𞤲'𞤣𞤫 𞥑𞥙𞥘𞥒 𞤼𞤮 𞤬𞤫𞤣𞥆𞤫 𞤼𞤮𞤨𞥆𞤭𞤼𞤭𞥅𞤲'𞤣𞤫 𞤳𞤮 𞤬𞤢𞤴𞤼𞤭 𞤫 𞤲'𞤶𞤵𞤤𞤢𞥄𞤺𞤵 (𞤐𞤃𞤕)⹁ 𞤲'𞤣𞤫 𞤮 𞤴𞤢𞤤𞤼𞤭 𞤫 𞤸𞤭𞤼𞤢𞥄𞤲'𞤣𞤫 𞥑𞥙𞥘𞥖⹁ 𞤮 𞤱𞤮𞤲𞤭 𞤸𞤮𞥅𞤪𞤫𞥅𞤶𞤮 𞤲'𞤶𞤵𞤩𞥆𞤵𞤣𞤭 𞤤𞤢𞥄𞤥𞤵. 𞤑𞤮 𞤢𞤣𞤭𞥅 𞤲'𞤣𞤫 𞤮 𞤴𞤢𞤤𞤼𞤢𞤼𞤢 𞤐𞤃𞤕⹁ 𞤮 𞤺𞤮𞤤𞥆𞤭𞤲𞤢𞥄𞤥𞤢 𞤲'𞤺𞤢𞤥 𞤱𞤮𞤲'𞤣𞤫 𞤦𞤢𞤤𞥆𞤮𞥅𞤱𞤮 𞤳𞤫𞥅𞤪𞤭𞥅𞤯𞤮 𞤈𞤭𞤤𞤱𞤢𞤲𞤵 𞤂𞤵𞤳𞤥𞤢𞤲⹁ 𞤶𞤢𞥄𞤺𞤮𞤪𞤣𞤫 𞤨𞤫𞤼𞤪𞤮𞤽 𞤫 𞤧𞤫𞤥𞤦𞤫 𞤤𞤫𞤴𞤣𞤭 𞤐𞤢𞥄𞤶𞤫𞥅𞤪𞤭𞤴𞤢. 𞤌 𞤱𞤮𞤲𞤭 𞤫 𞤲'𞤣𞤫𞥅 𞤯𞤮𞥅 𞤣𞤢𞤪𞤲'𞤣𞤫 𞤸𞤢𞥄 𞤸𞤭𞤼𞤢𞥄𞤲'𞤣𞤫 𞥑𞥙𞥘𞥙⹁ 𞤫 𞤲'𞤣𞤫𞤪 𞤯𞤵𞥅𞤥 𞤳𞤢𞤣𞤭 𞤮 𞤱𞤮𞤲𞤭𞥅𞤲𞤮 𞤸𞤮𞥅𞤪𞤫𞥅𞤶𞤮 𞤦𞤭𞤪𞤮 𞤸𞤮𞥅𞤪𞤫𞥅𞤶𞤮 𞤬𞤫𞤣𞥆𞤫 𞤼𞤮𞤨𞥆𞤭𞤼𞤭𞥅𞤲'𞤣𞤫 𞤨𞤫𞤼𞤪𞤮𞤽 𞤤𞤫𞤴𞤣𞤭 𞤐𞤢𞤶𞤫𞤪𞤭𞤴𞤢 (𞤐𞥆𞤆𞤕)⹁ 𞤧𞤮𞤧𞤭𞤴𞤫𞤼𞤫𞥅 𞤤𞤢𞥄𞤥𞤵.  

𞤕𞤢𞤺𞥆𞤢𞤤 𞤲'𞤣𞤫 𞤮 𞤸𞤫𞤩𞤭 𞤐'𞤄𞤀 𞤥𞤢𞤳𞥆𞤮⹁ 𞤄𞤢𞤪𞤳𞤭𞤲𞤯𞤮 𞤱𞤢𞤯𞤭𞥅 𞤸𞤫𞥅𞤲 𞤺𞤫𞤯𞤢𞤤 𞤥𞤢𞤱𞤲'𞤺𞤢𞤤 𞤫 𞤲'𞤣𞤫𞤪 𞤐𞥆𞤆𞤕. 𞤌 𞤱𞤮𞤲𞤭𞥅𞤲𞤮 𞤳𞤢𞤤𞤬𞤭𞤲𞤢𞥄𞤯𞤮 𞤣𞤭𞤱𞤢𞤲𞤵𞥅𞤶𞤭 𞤷𞤫𞥅𞤪𞤼𞤵𞤯𞤭⹁ 𞤸𞤢𞥄 𞤢𞤪𞤼𞤭 𞤲𞤮𞥅𞤲 𞤫 𞤺𞤢𞤪𞤣𞤭𞥅𞤯𞤮 𞤦𞤭𞤪𞤮 𞤂𞤮𞤲'𞤣𞤪𞤫𞤧. 𞤉 𞤸𞤭𞤼𞤢𞥄𞤲'𞤣𞤫 𞥒𞥐𞥐𞥗⹁ 𞤮 𞤭𞤲𞥆𞤭𞤼𞤭𞤪𞤢𞥄 𞤳𞤮 𞤺𞤢𞤪𞤣𞤭𞥅𞤯𞤮 𞤫𞤩𞥆𞤢𞥄𞤯𞤫 𞤳𞤫𞥅𞤪𞤼𞤭𞥅𞤯𞤫⹁ 𞤼𞤢𞤱𞤭 𞤭𞤲𞤢 𞤶𞤫𞤴𞤢𞥄 𞤸𞤫𞥅𞤲 𞤰𞤫𞥅𞤱𞤼𞤢𞥄𞤣𞤫 𞤣𞤫𞤲𞤣𞤢𞥄𞤲'𞤺𞤢𞤤 𞤫𞤩𞥆𞤢𞥄𞤯𞤫 𞤤𞤢𞥄𞤥𞤵 𞤬𞤫𞤣𞥆𞤫 𞤲'𞤣𞤫 𞤧𞤮𞤧𞤭𞤴𞤫𞤼𞤫𞥅 𞤮𞥅. 𞤌 𞤱𞤮𞤲𞤭𞥅 𞤺𞤢𞤪𞤣𞤭𞥅𞤯𞤮 𞤬𞤫𞤣𞥆𞤫 (𞤘𞤃𞤁) 𞤐𞥆𞤆𞤕 𞤼𞤵𞤺𞥆𞤭 𞤤𞤫𞤱𞤪𞤵 𞤒𞤢𞤪𞤳𞤮𞤥𞤢𞥄 𞥒𞥐𞥐𞥙 𞤸𞤢𞥄 𞤤𞤫𞤱𞤪𞤵 𞤀𞤦𞤪𞤭𞥅𞤤 𞥒𞥐𞥑𞥐.

𞤉 𞤸𞤭𞤼𞤢𞥄𞤲'𞤣𞤫 𞥒𞥐𞥑𞥐⹁ 𞤄𞤢𞤪𞤳𞤭𞤲'𞤣𞤮 𞤵𞤥𞥆𞤭𞥅𞤥𞤢 𞤏𞤢𞤧𞤭𞤲𞤼𞤮𞤲. 𞤌 𞤱𞤮𞤲𞤭𞥅𞤲𞤮 𞤱𞤭𞤯𞤼𞤭𞤴𞤢𞤲𞤳𞤫 𞤼𞤮 𞤣𞤵𞤯𞤢𞤤 𞤶𞤢𞥄𞤩𞤭 𞤸𞤢𞥄𞤯𞤼𞤭𞤪𞤣𞤫 𞤘𞤫𞤮𞤪𞤺𞤫 𞤃𞤢𞤧𞤮𞤲 𞤼𞤵𞤺𞥆𞤭 𞥒𞥐𞥑𞥔 𞤸𞤢𞥄 𞥒𞥐𞥑𞥖. 

𞤳𞤢 𞤌𞤆𞤉𞤆

𞤄𞤢𞤪𞤳𞤭𞤲𞤯𞤮 𞤱𞤮𞤲𞤼𞤭 𞤺𞤮𞥅𞤼𞤮 𞤫 𞤲𞤵𞤤𞤢𞥄𞤩𞤫 𞤐𞤢𞤶𞤭𞤪𞤭𞤴𞤢𞥄 𞤫 𞤲'𞤣𞤫𞤪 𞤦𞤢𞤼𞤵 𞤶𞤢𞥄𞤺𞤮𞤪𞤯𞤫 𞤌𞤆𞤉𞤆 𞤫 𞤸𞤭𞤼𞤢𞥄𞤲'𞤣𞤫 𞥑𞥙𞥘𞥖. 𞤖𞤭𞤼𞤢𞥄𞤲'𞤣𞤫 𞥑𞥙𞥙𞥓⹁ 𞤮 𞤼𞤮𞤯𞥆𞤢𞥄𞤥𞤢 𞤶𞤮𞥅𞤯𞤢𞤲𞤭𞥅𞤯𞤮 𞤐𞤢𞥄𞤶𞤫𞥅𞤪𞤭𞤴𞤢 𞤫 𞤲'𞤣𞤫𞤪 𞤬𞤫𞤣𞥆𞤫 𞤼𞤮𞤨𞥆𞤭𞤼𞤭𞥅𞤲'𞤣𞤫 𞤳𞤮 𞤬𞤢𞤴𞤼𞤭 𞤫 𞤬𞤢𞤺𞥆𞤵𞤣𞤵 𞤌𞤆𞤉𞤆 (𞤕𞤉𞤄). [𞥔] 𞤌 𞤱𞤮𞤲𞤭𞥅 𞤼𞤫𞤪𞤺𞤢𞤤 𞤫 𞤣𞤭𞤯𞥆𞤢𞤤 𞤲'𞤺𞤢𞤤 𞤸𞤢𞥄 𞤸𞤭𞤼𞤢𞥄𞤲'𞤣𞤫 𞥒𞥐𞥐𞥘⹁ 𞤳𞤢𞤣𞤭 𞤮 𞤱𞤮𞤲𞤭𞥅 𞤣𞤫𞤤𞤫𞤺𞤢𞥄𞤧𞤭𞤴𞤮𞤽 𞤸𞤢𞥄 𞤸𞤭𞤼𞤢𞥄𞤲'𞤣𞤫 𞥒𞥐𞥑𞥐. 𞤘𞤭𞤤𞤢 𞥒𞥐𞥐𞥙 𞤸𞤢𞥄 𞥒𞥐𞥑𞥐⹁ 𞤮 𞤱𞤮𞤲𞤭𞥅 𞤺𞤵𞤱𞤫𞤪𞤲𞤫𞥅𞤪 𞤤𞤫𞤴𞤣𞤭 𞤐𞤢𞥄𞤶𞤫𞥅𞤪𞤭𞤴𞤢 𞤫 𞤲'𞤣𞤫𞤪 𞤬𞤫𞤣𞥆𞤫 𞤌𞤆𞤉𞤆.  

𞤉 𞤸𞤭𞤼𞤢𞥄𞤲'𞤣𞤫 𞥒𞥐𞥐𞥖⹁ 𞤄𞤢𞤪𞤳𞤭𞤲'𞤣𞤮 𞤱𞤮𞤲𞥆𞤮𞥅 𞤳𞤮 𞤺𞤢𞤪𞤣𞤭𞥅𞤯𞤮 𞤌𞤆𞤉𞤆. 𞤉 𞤲'𞤣𞤫𞤪 𞤲'𞤣𞤫𞥅𞤯𞤮𞥅 𞤣𞤢𞤪𞤲'𞤣𞤫⹁ 𞤮 𞤢𞤪𞤣𞤭𞥅 𞤄𞤕𞤉. 𞤉 𞤦𞤢𞤼𞤵 𞤘𞤮𞥅𞤥𞤵 𞤊𞤫𞤣𞥆𞤫 𞤐'𞤘𞤫𞤲𞤣𞤭𞥅𞤶𞤫 𞤁𞤫𞤲𞤼𞤵𞤯𞤫 𞤲'𞤺𞤢𞤥 𞤰𞤫𞤤𞥆𞤭𞤼𞤢𞥄𞤪𞤫 𞤣𞤵𞥅𞤥𞤮𞤼𞤮𞥅𞤲'𞤣𞤫 𞤸𞤭𞤼𞤢𞥄𞤲'𞤣𞤫 𞤪𞤫𞤱𞤼𞤵𞤲'𞤣𞤫 𞤲'𞤣𞤫𞥅⹁ 𞤄𞤢𞤪𞤳𞤭𞤲'𞤣𞤮 𞤢𞤪𞤣𞤭𞥅 𞤺𞤮𞥅𞤥𞤵 𞤺𞤮𞤤𞥆𞤮𞤪𞤣𞤵 𞤌𞤆𞤉𞤆. 

𞤳𞤮𞥅𞤤𞤢𞥄𞤯𞤮 𞤳𞤵𞥅𞤩𞤢𞤤 

𞤉 𞤬𞤵𞤯𞥆𞤮𞥅𞤣𞤫 𞤥𞤮𞤪𞤧𞤮 𞥒𞥐𞥑𞥖⹁ 𞤄𞤢𞤪𞤳𞤭𞤲𞤯𞤮 𞤼𞤮𞤯𞥆𞤢𞥄 𞤳𞤮𞥅𞤤𞤢𞥄𞤯𞤮 𞤳𞤵𞥅𞤩𞤢𞤤 𞤌𞤆𞤉𞤆 𞤬𞤮𞤼𞤣𞤫 𞤣𞤵𞥅𞤩𞤭 𞤼𞤢𞤼𞤭. 𞤌 𞤶𞤮𞤺𞤮𞤪𞤭 𞤢𞤪𞤣𞤫 𞤳𞤮 𞤻𞤢𞤤𞤲'𞤣𞤫 𞥑 𞤵𞤼 𞥒𞥐𞥑𞥖⹁ 𞤮 𞤤𞤮𞤥𞤼𞤮𞥅 𞤀𞤦𞤣𞤢𞤤𞥆𞤢𞤸 𞤅𞤢𞤤𞤫𞤥 𞤫𞤤-𞤄𞤢𞤣𞤪𞤭 𞤥𞤮 𞤂𞤭𞤦𞤭⹁ 𞤺𞤮𞤲𞥆𞤮𞥅𞤯𞤮 𞤳𞤮𞥅𞤤𞤢𞥄𞤯𞤮 𞤳𞤵𞥅𞤩𞤢𞤤 𞤺𞤭𞤤𞤢 𞥒𞥐𞥐𞥗. 𞤄𞤢𞤪𞤳𞤭𞤲𞤯𞤮 𞤭𞤲𞤢 𞤸𞤭𞥅𞤧𞤫𞥅 𞤱𞤮𞤲'𞤣𞤫 𞤧𞤵𞤩𞤢𞥄𞤯𞤮 𞤥𞤮 𞤢𞤤𞤢𞥄 𞤳𞤮 𞤱𞤮𞤲𞤭 𞤫 𞤥𞤵𞤥. 𞤐𞤢𞥄𞤶𞤫𞥅𞤪𞤭𞤴𞤢 𞤯𞤢𞤩𞥆𞤢𞤼𞤢𞥄 𞤪𞤫𞤺𞤤𞤫𞤥𞤫𞤲𞤼𞤢𞥄𞤧𞤭𞤴𞤮𞤽 𞤨𞤫𞥅𞤱𞤲𞤵𞤺𞤮𞤤 𞤲'𞤺𞤢𞤥 𞤩𞤫𞤴𞤣𞤵𞤣𞤫 𞤷𞤮𞤺𞥆𞤵𞥅𞤤𞤭⹁ 𞤳𞤢𞤣𞤭 𞤢𞤤𞤢𞥄 𞤳𞤮 𞤱𞤮𞤲𞤭 𞤫 𞤥𞤵𞤥 𞤧𞤮 𞤱𞤮𞤲𞤢𞥄 𞤶𞤮𞤳𞥆𞤫𞤪𞤫 𞤫𞤲𞤯𞤢𞤥 𞤸𞤢𞤳𞥆𞤵𞤲'𞤣𞤫 𞤀𞤪𞤢𞤦𞤭 𞤅𞤢𞤱𞤣𞤭𞤼⹁ 𞤋𞤪𞤢𞤳 𞤫 𞤋𞤪𞤢𞥄𞤲. 

𞤃𞤢𞥄𞤴𞤣𞤫 𞤲'𞤣𞤫𞥅

𞤄𞤢𞤪𞤳𞤭𞤲𞤯𞤮 𞤥𞤢𞥄𞤴𞤭𞥅 𞤼𞤮 𞤀𞤦𞤵𞤶𞤢 𞤻𞤢𞤤𞤲'𞤣𞤫 𞥕 𞤶𞤵𞤳𞤮 𞥒𞥐𞥒𞥒⹁ 𞤭𞤲𞤢 𞤴𞤢𞤸𞤪𞤢 𞤫 𞤣𞤵𞥅𞤩𞤭 𞥖𞥓. 𞤃𞤢𞥄𞤴𞤣𞤫 𞤥𞤢𞤳𞥆𞤮 𞤳𞤮 𞤺𞤢𞤪𞤣𞤭𞥅𞤯𞤮 𞤬𞤫𞤣𞥆𞤫 𞤼𞤮𞤨𞥆𞤭𞤼𞤭𞥅𞤲'𞤣𞤫 𞤨𞤫𞤼𞤪𞤮𞤽 𞤤𞤫𞤴𞤣𞤭 𞤐𞤢𞤶𞤫𞤪𞤭𞤴𞤢⹁ 𞤸𞤮𞤲𞤮 𞤃𞤫𞤤𞤫 𞤑𞤴𞤢𞤪𞤭 

𞤚𞤫𞤣𞥆𞤵𞤲'𞤺𞤢𞤤

𞤄𞤢𞤪𞤳𞤭𞤲𞤯𞤮 𞤸𞤫𞤩𞤭 𞤣𞤮𞤳𞤼𞤮𞤪𞤢𞥄 𞤼𞤫𞤣𞥆𞤵𞤯𞤮 𞤫 𞤺𞤢𞤲𞤣𞤢𞤤 𞤼𞤮 𞤣𞤵𞤯𞤢𞤤 𞤶𞤢𞥄𞤩𞤭 𞤸𞤢𞥄𞤯𞤼𞤭𞤪𞤣𞤫 𞤬𞤫𞤣𞥆𞤫 𞤲'𞤣𞤫⹁ 𞤒𞤮𞤤𞤢 𞤫 𞤸𞤭𞤼𞤢𞥄𞤲'𞤣𞤫 𞥒𞥐𞥑𞥐. 𞤉 𞤸𞤭𞤼𞤢𞥄𞤲'𞤣𞤫 𞥒𞥐𞥑𞥑⹁ 𞤂𞤢𞤥𞤭𞤣𞤮 𞤀𞤣𞤢𞤥𞤢𞤱𞤢 𞤪𞤮𞤳𞥆𞤭 𞤥𞤮 𞤼𞤭𞥅𞤼𞤮𞥅𞤲'𞤣𞤫 𞤼𞤫𞤣𞥆𞤵𞤲'𞤣𞤫 𞤏𞤢𞤤𞤭. 

𞤊𞤫𞤣𞥆𞤫 𞤱𞤭𞤲𞤣𞤫𞤪𞤫𞥅𞤪𞤫 𞤀𞤦𞤣𞤵𞤤𞥆𞤢𞥄𞤸 𞤦𞤭𞤲 𞤖𞤢𞤥𞤢𞤣 𞤀𞤤 𞤀𞤼𞥆𞤭𞤴𞤢𞤸 𞤲'𞤺𞤢𞤥 𞤧𞤫𞤥𞤦𞤫𞥅𞤶𞤭 𞤫 𞤰𞤫𞤤𞥆𞤭𞤼𞤢𞥄𞤪𞤫 𞤣𞤵𞥅𞤥𞤮𞤼𞤮𞥅𞤲'𞤣𞤫 𞤪𞤮𞤳𞥆𞤭𞥅 𞤄𞤢𞤪𞤳𞤭𞤲'𞤣𞤮 "𞤐'𞤔𞤫𞥅𞤲𞤢𞥄𞤪𞤭 𞤲'𞤺𞤵𞥅𞤪𞤲'𞤣𞤢𞤥 𞤲'𞤺𞤢𞤥 𞤰𞤫𞤤𞥆𞤭𞤼𞤢𞥄𞤪𞤫 𞤌𞤆𞤉𞤆" 𞤫 𞤸𞤭𞤼𞤢𞥄𞤲'𞤣𞤫 𞥒𞥐𞥑𞥘.

𞤉 𞤸𞤭𞤼𞤢𞥄𞤲'𞤣𞤫 𞥒𞥐𞥒𞥒⹁ 𞤃𞤵𞤸𞤢𞤥𞥆𞤢𞤣𞤵 𞤅𞤢𞤲𞤵𞤧𞤭𞥅 𞤄𞤢𞤪𞤳𞤭𞤲𞤯𞤮 𞤪𞤮𞤳𞥆𞤢𞥄𞤥𞤢 𞤲'𞤶𞤫𞥅𞤲𞤢𞥄𞤪𞤭 𞤥𞤢𞤱𞤲'𞤣𞤭 𞤼𞤫𞤣𞥆𞤵𞤲'𞤺𞤢𞤤 𞤫 𞤳𞤢𞥄𞤤𞤭𞤧 𞤫 𞤧𞤢𞥄𞤳 𞤧𞤢𞤦𞤵 𞤺𞤮𞤤𞥆𞤫 𞤥𞤵𞤥 𞤼𞤮 𞤈𞤫𞤨𞤵𞤦𞤤𞤭𞤹𞤵𞤫 𞤌𞤼𞤭𞤪𞤭𞤧 (𞤀𞤤𞤥𞤢𞥄𞤻 𞤌𞤼𞤭𞤪𞤭𞤧).
Category:Fulɓe